

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 28.februārī Nr.**83**

 (prot.Nr.**8**, **16**.§)

**Par atļauju Nonnai Jakubovskai savienot amatus**

Pamatojoties uz likuma “Par pašvaldībām” 21. panta pirmās daļas 27.punktu, likuma “Par interešu konflikta novēršanu valsts amatpersonu darbībā” 7.panta ceturtās daļas 2.punkta b) apakšpunktu, 8.1panta piektās daļas 1.un 2.punktu, izskatot N.Jakubovskas iesniegumu ar lūgumu atļaut savienot Daugavpils pilsētas pašvaldības iestādes „Sociālais dienests” vadītājas amatu ar prakses vadītāja amatu Daugavpils Universitātes aģentūrā “Daugavpils Universitātes Daugavpils medicīnas koledža” ar prakses vietu Daugavpils pilsētas pašvaldības iestādē „Sociālais dienests”, izvērtējot to, ka šo amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Atļaut Nonnai Jakubovskai savienot vadītājas amatu Daugavpils pilsētas pašvaldības iestādē „Sociālais dienests” arprakses vadītāja amatu Daugavpils Universitātes aģentūrā “Daugavpils Universitātes Daugavpils medicīnas koledža” (reģ.Nr.90000077645, juridiskā adrese: Varšavas ielā 26A, Daugavpils, LV – 5404), prakses vieta - Daugavpils pilsētas pašvaldības iestāde „Sociālais dienests”, līdz 2019.gada 30.aprīlim.

Domes priekšsēdētājs *(personiskais paraksts)* A.Elksniņš